Proiectul didactic al lecției
Disciplina: Fizica
Clasa: a IX-a
Unitatea de conținut: Rolul fizicii în dezvoltarea celorlalte ştiinţe ale naturii şi în dezvoltarea societăţii.
Numărul lecției în unitatea de conținut (conform proiectării didactice de lungă durată): 1/3
Subiectul lecției: Rolul fizicii în dezvoltarea  celorlalte științe ale naturii și în dezvoltarea societății.
Durata lectiei: 45 min
Unități de competență:
4.1. Aprecierea importanței progresului tehnico-științific în dezvoltarea civilizației.
Obiectivele lecției: La finele lecției, elevii vor fi capabili:
O.1. – să identifice contribuțiile fizicii la dezvoltarea altor științe, cum ar fi chimia, biologia, geografia; 
O.2. – să explice importanța fizicii în dezvoltarea tehnologică și impactul acesteia asupra societății moderne;
O.3. – să argumenteze necesitatea continuării cercetărilor fizice pentru progresul societății;
O.4. – să manifeste respect pentru contribuțiile fizicii la îmbunătățirea calității vieții și la soluționarea problemelor globale. 
Tipul lecției: lecție de formare a capacităților de aplicare a cunoștințelor.
Tehnologii didactice:
1. Forme:
· frontală;
· în perechi;
· în grupuri.
2. Metode:
· conversația;
· algoritmizarea;
· problematizarea;
· discuție dirijată;
· brainstorming;
· metoda lucrului cu manualul.
3. Mijloace de învățământ:
· I. Botgros, V. Bocancea, V. Donici, N. Constantinov. FIZICĂ. Manual pentru clasa a IX-a. Editura Cartier. Chișinău, 2016;
· Computerul;
· Proiectorul sau tabla interactivă.
Evaluarea: formativă, evaluare orală, reciprocă;  produse: eseu, răspuns oral.







Scenariul lecției
	Etapele activității didactice
	Obiective
	Demers acțional al lecției
	Timp
(în minute)
	Tehnologia realizării
(Metodă/Formă de activitate/Resurse)

	Evocare
	






O.1.


	Captarea atenției:
· Fizica a fost și este ,,motorul'' în progresul tuturor celorlalte științe, a fost și este știința care a deschis căile și a impulsionat evoluția tuturor celorlalte domenii.
· Actualizând cunoştinţele acumulate pe parcursul anilor de studii se propune elevilor să își imagineze:
1. Cum ar arăta lumea noastră fără fizică?
2. Cum ar fi viața fără descoperiri precum electricitatea, telefonul, internetul sau chiar fără înțelegerea gravitației?
3. Care credeți că este cea mai importantă contribuție a fizicii la înțelegerea și protejarea mediului înconjurător? Cum ne ajută această știință să abordăm provocările globale, cum ar fi schimbările climatice?
Profesorul încurajează elevii să reflecteze asupra impactului profund pe care fizica îl are asupra lumii în care trăim.
Se anunță subiectul lecției și obiectivele: Rolul fizicii în dezvoltarea  celorlalte științe ale naturii și în dezvoltarea societății.

Conversația


Explicația

Activitate frontală

Brainstorming
Discuția dirijată

	Realizarea sensului
	



O.1.



O.2.
O.3.




	Pentru a înțelege importanța fizicii în diverse domenii și a dobândi cunoștințe concrete despre aplicațiile fizicii în știință și tehnologie, profesorul prezintă un scurt material teoretic, subliniind contribuțiile majore ale fizicii la dezvoltarea altor științe și la progresul societății. Se discută despre rolul fizicii în:
Chimie: Fizica explică structura atomului, comportamentul electronilor și interacțiunile dintre particule, care sunt fundamentale pentru înțelegerea reacțiilor chimice și a proprietăților materiei. De exemplu, mecanica cuantică oferă explicații pentru structura electronică a atomilor, care este esențială pentru chimia fizică.
Biologie: Conceptele fizice, cum ar fi termodinamica și biofizica, sunt esențiale pentru înțelegerea proceselor biologice. De exemplu, principiul conservării energiei explică modul în care organismele convertesc energia din alimente în energie utilizabilă. În plus, studiul opticii este crucial pentru tehnici precum microscopie, care permite explorarea structurilor celulare.
Geologie: Fizica ajută la explicarea fenomenelor naturale, cum ar fi erupțiile vulcanice, cutremurele și formarea munților, prin studiul forțelor tectonice și a mișcărilor plăcilor. De asemenea, se folosesc concepte de fizică pentru datarea rocilor și fosilelor, prin tehnici precum radiometria.
Astronomie: Fizica este fundamentul pentru înțelegerea mișcării planetelor, formării stelelor și dinamicii galaxiilor. Legea gravitației a lui Newton și teoria relativității generale a lui Einstein sunt esențiale pentru studierea universului și a fenomenelor cosmice.
Tehnologia GPS: Sistemul Global de Poziționare folosește principiile relativității generale și speciale pentru a calcula pozițiile exacte pe Pământ.
· Elevii, ghidați de profesor și folosind surse alternative de informare (manualul, pag,. 111, sau utilizând site-uri de internet sau alte surse de informații), lucrează în perechi pentru a discuta un caz concret: „Cum influențează fizica diagnosticarea și tratamentul în medicină?” sau „Cum contribuie fizica la dezvoltarea energiei regenerabile?” sau oricare alt caz relevant. Fiecare pereche pregătește un scurt rezumat.
· Discuția se întoarce în plen, iar câteva perechi își prezintă concluziile.

Activitate frontală
Explicația




Caietul de lucru
Problematizarea
Algoritmizarea
Manualul
Calculator

Tablă interactivă

	Reflecție
	
O.2.



O.3.


	Pentru consolidarea cunoștințelor profesorul propune elevilor să reflecteze asupra modului în care fizica a schimbat societatea și să răspundă la întrebări precum: „Cum ar fi viața noastră fără electricitate?”, „Ce impact au avut descoperirile fizicii asupra progresului uman?”
Elevii vor completa o scurtă fișă de reflecție în care răspund la întrebarea: „Care este cea mai importantă contribuție a fizicii, în opinia lor, și de ce?”
Se organizează o discuție de grup în care elevii vor împărtăși gândurile lor și vor discuta despre importanța continuării cercetărilor în domeniul fizicii. 

Discuție dirijată


Activitate individuală
Fișa de lucru


	Extindere/extensie
	O.4.


	Pentru a extinde cunoștințele și interesul elevilor pentru fizică prin aplicarea lor în viața reală și prin explorarea unor teme suplimentare, se propune elevilor ca temă pentru acasă să realizeze o prezentare care să conțină informații despre cum fizica va rezolva o problemă actuală a societății (de exemplu, combaterea schimbărilor climatice prin tehnologii bazate pe fizică), consultând diverse articole sau vizionând un documentar despre ultimele descoperiri din fizică și aplicarea lor în științe sau în tehnologie.

Caietul de lucru








